**RÁMCOVÁ DOHODA**

uzavretá podľa § 269 ods. 2 Obchodného zákonníka

1. **Objednávateľ: Správa mestskej zelene v Košiciach**

so sídlom: Rastislavova 79, Košice

v zastúpení: Ing. Marta Popríková, riaditeľka

bank. spojenie: Prima banka Slovensko a. s.

IBAN: PRIMA banka Slovensko, a. s.

Číslo účtu: SK42 5600 0000 0004 4386 9004

IČO: 17078202

DIČ: 2021157556

IČ DPH: SK2021157556

 (ďalej len objednávateľ)

1. **Poskytovateľ služby:**

so sídlom:

v zastúpení:

bank. spojenie:

IBAN:

IČO:

DIČ:

E-mail:

Tel. č.:

(ďalej len poskytovateľ služby)

 **Preambula**

 Táto zmluva sa uzatvára v zmysle zákona č. 343/2015 Z. z. o verejnom obstarávaní v znení neskorších predpisov ako zákazka s nízkou hodnotou.

**Článok I**

**Predmet rámcovej dohody**

 Predmetom rámcovej dohody je záväzok poskytovateľa služby zabezpečiť pohrebné služby. Jedná sa o sociálne pohreby s najnutnejšími výdavkami bez obradu a účasti, úkonov potrebných na ich vykonanie, a to prevoz mŕtvych tiel do pohrebnej služby, zabezpečenie listu o prehliadke mŕtveho, úmrtného listu, sociálnej rakvy, úkonov pred spopolnením, administratívnych a technických úkonov potrebných pred spopolnením mŕtvych tiel a ostatkov v rakve, a to od prevzatia mŕtvych tiel až po odovzdanie mŕtvych tiel a ostatkov v rakve na kremáciu, ktorú zabezpečí objednávateľ.

**Článok II**

**Právo na plnenie a čas plnenia**

1. Predmet rámcovej dohody bude poskytovateľ služby zabezpečovať na základe e-mailovej objednávky v súlade s touto rámcovou dohodou podľa požiadaviek objednávateľa a v zmysle Prílohy č. 1 k tejto zmluve.
2. E-mailová objednávka bude určovať identitu mŕtveho tela a cenu za sociálny pohreb.
3. Poskytovateľ služby poskytne pohrebné služby a úkony potrebné na zabezpečenie sociálneho pohrebu podľa predmetu rámcovej dohody a e-mailovej objednávky objednávateľa bez zbytočného odkladu od doručenia objednávky.

**Článok III**

**Cena a platobné podmienky**

* 1. Cena za predmet rámcovej dohody je stanovená ponukou dodávateľa vo verejnej súťaži a je v zmysle § 3 zákona NR SR č. 18/1996 Z. z. o cenách v znení neskorších predpisov v súlade s vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov a je záväzná.
	2. Cena za predmet rámcovej dohody je dohodnutá ako cena jednotlivých potrebných položiek v potrebnom množstve podľa Prílohy č. 1 tejto rámcovej dohody.
	3. Ceny podľa jednotlivých položiek pohrebných služieb a úkonov potrebných pred spopolnením mŕtvych tiel a ostatkov v rakvách sú dohodnuté na celú dobu počas platnosti rámcovej dohody.
	4. Cena za jeden sociálny pohreb sa zostaví iba z aktuálnych dohodnutých položiek.
	5. Objednávateľ nebude poskytovateľovi služby poskytovať preddavok.
	6. Faktúra musí obsahovať všetky náležitosti v zmysle platných právnych predpisov. V prípade, že faktúra nebude obsahovať príslušné náležitosti, objednávateľ vráti faktúru poskytovateľovi služby na doplnenie; lehota splatnosti v takom prípade začne plynúť až dňom jej ďalšieho doručenia.
	7. Poskytovateľovi služby bude oznámené po podpise rámcovej dohody meno zamestnanca, ktorý bude za objednávateľa u neho objednávať dohodnuté služby emailom.
	8. Za objednávateľa bude e-mailové objednávky zabezpečovať určený zamestnanec objednávateľa.
	9. Splatnosť faktúr je 30 kalendárnych dní odo dňa jej doručenia objednávateľovi. Povinnosť zaplatenia je splnená v deň, keď objednávateľ dal banke príkaz na úhradu.
	10. V prípade, ak sa poskytovateľ služby počas plnenia zmluvy stane platiteľom DPH v zmysle platnej legislatívy, potom cena uvedená v Prílohe č. 1 sa bude v takomto prípade považovať vo vzťahu k DPH za konečnú a nebude navýšená o hodnotu DPH.

**Článok IV**

**Povinnosti zmluvných strán**

1. Povinnosti objednávateľa:

Objednávateľ je povinný uhradiť poskytovateľovi služby cenu za predmet zákazky podľa podmienok stanovených v tejto rámcovej dohode na základe vystavenej faktúry.

1. Povinnosti poskytovateľa služby:
	1. Poskytovateľ služby je povinný zabezpečiť predmet zákazky v dohodnutom čase a množstve v súlade s touto rámcovou dohodou.
	2. Poskytovateľ služby je povinný zabezpečiť v rámci svojej pôsobnosti zachovanie mlčanlivosti o veciach, o ktorých sa dozvedel pri plnení rámcovej dohody.

 **Článok V**

**Sankcie**

1. Poskytovateľ služby zodpovedá za delikty dodávanej služby podľa zákona č. 131/2010 Z. z. o pohrebníctve v znení neskorších predpisov.

**Článok VI**

**Trvanie a záväznosť rámcovej dohody**

1. Rámcová dohoda sa uzatvára na dobu určitú, a to od 01.01.2024 do 31.12.2024.
2. Pred uplynutím lehoty stanovenej v odseku 1 je možné rámcovú dohodu ukončiť:
	1. písomnou dohodou zmluvných strán,
	2. písomnou výpoveďou z dôvodu porušenia ustanovení rámcovej dohody druhou zmluvnou stranou s výpovednou lehotou 1 mesiac,
	3. písomnou výpoveďou objednávateľa aj bez uvedenia dôvodu s výpovednou lehotou 2 mesiace.
3. Výpovedná doba začne plynúť od prvého dňa v mesiaci nasledujúcom po doručení výpovede druhej zmluvnej strany.

**Článok VII**

**Záverečné ustanovenia**

1. Právne vzťahy osobitne neupravené touto rámcovou dohodou, riadia sa ustanoveniami Obchodného zákonníka.
2. Neoddeliteľnou súčasťou rámcovej dohody je Príloha č. 1 – Opis predmetu zákazky a špecifikácia ceny.
3. Rámcová dohoda je vyhotovená v 2 rovnopisoch, z ktorých každá strana rámcovej dohody dostane jedno vyhotovenie.
4. Rámcová dohoda je platná dňom jej podpísania a účinná deň po jej zverejnení v Centrálnom registri zmlúv.
5. Zmluvné strany prehlasujú, že si rámcovú dohodu prečítali, jej zneniu porozumeli, že nebola uzatvorená v tiesni za nápadne nevýhodných podmienok a zodpovedá ich slobodnej vôli.

*Účastníci rámcovej dohody:*

V ........................, dňa ................ V Košiciach, dňa................

**Za poskytovateľa:** **Za objednávateľa:**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing. Marta Popríková